Powlett Milbank

Roedd Syr Powlett Charles John Milbank (1 Mai 1852 – 30 Ionawr 1918) yn dirfeddiannwr ac yn wleidydd o Gymru a wasanaethodd fel Aelod Seneddol Ceidwadol Sir Faesyfed rhwng 1895 a 1900 ac Arglwydd Raglaw Sir Faesyfed o 1895 hyd ei farwolaeth.''Milbank, Sir Powlett Charles John, (1 May 1852–30 Jan. 1918), JP, DL; Lord-Lieutenant of Radnorshire, 1895; Master of Foxhounds, Radnorshire and West Herefordshire, since 1902." WHO'S WHO & WHO WAS WHO. 2007-12-01. Oxford University Press. Adalwyd 28 Rhagfyr 2017

Bywyd personol
Ganwyd Milbank yng Nghaeredin, yn ail fab i Syr Frederick Acclom Milbank, barwnig 1af a Alexina Harriet Elizabeth, merch Syr Alexander Don, ei wraig.

Cafodd ei addysgu yng Ngholeg Eton

Ym 1875 priododd Edith Mary merch Syr Richard Green-Price. Bu iddynt fab a thair merch.

Gyrfa
Trwy ei briodas daeth Milbank yn landlord ystâd Norton Manor, Llanandras. Daeth yn berchennog ar ystâd enfawr yn swydd Efrog, gwerth £400,000, gan gynnwys ystâd Barningham, Barnard Castle ar farwolaeth ei hen ewyrth Harry George Powlett, 4ydd Dug Cleveland ym 1891.

Bu farw Harry ei frawd hyn ym 1892, gan hynny etifeddodd Powlett y farwnigaeth ar farwolaeth ei dad ym 1898.

Bu'n gwasanaethu fel ynad heddwch ar fainc Sir Faesyfed

Ym 1902 bu'n feistr Helfa Sir Faesyfed a Gorllewin Swydd Henffordd

Gyrfa wleidyddol
Safodd Milbank yn enw'r Blaid Geidwadol fel ymgeisydd seneddol Sir Faesyfed yn etholiad Cyffredinol 1895 gan gipio'r sedd, yn annisgwyl gan yr aelod Rhyddfrydol Frank Edwards. Penderfynodd beidio â cheisio amddiffyn ei sedd yn etholiad cyffredinol 1900.

Bu'n gwasanaethu fel Henadur ar Gyngor Sir Faesyfed

Penodwyd Milbank yn Arglwydd Raglaw Sir Faesyfed ym 1895 ar ymddeoliad Arthur Walsh, 2il Farwn Ormathwaite o’r swydd

Marwolaeth
Bu farw yn Llundain o gymhlethdodau yn codi wedi llawdriniaeth. Roedd yn 65 mlwydd oed. Claddwyd ei weddillion ym mynwent eglwys Norton

Cyfeiriadau

Categori:Aelodau Seneddol y Deyrnas Unedig
Categori:Genedigaethau 1852
Categori:Gwleidyddion y 19eg ganrif o Gymru
Categori:Gwleidyddion yr 20fed ganrif o Gymru
Categori:Marwolaethau 1918